CELEX: 32016D0708(01)
Language: et
Date: 2016-07-07 00:00:00
Title: Komisjoni rakendusotsus, 7. juuli 2016, programmi „Parem koolitus ohutuma toidu nimel” raames toidu- ja söödaohutuse, loomade tervise, loomade heaolu ja taimetervise valdkonnas korraldatavat koolitust käsitleva 2016. aasta tööprogrammi rahastamise kohta

8.7.2016   
            
            
               ET
            
            
               Euroopa Liidu Teataja
            
            
               C 248/4
            
         KOMISJONI RAKENDUSOTSUS,
   7. juuli 2016,
   programmi „Parem koolitus ohutuma toidu nimel” raames toidu- ja söödaohutuse, loomade tervise, loomade heaolu ja taimetervise valdkonnas korraldatavat koolitust käsitleva 2016. aasta tööprogrammi rahastamise kohta
   (2016/C 248/05)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002, (1) eriti selle artiklit 84,
   võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ, (2) eriti selle artikli 36 lõiget 1,
   ning arvestades järgmist:
   
               (1)
            
            
               Euroopa Parlamendi ja nõukogu määruses (EÜ) nr 882/2004 (3) on sätestatud ametlike kontrollide üldnõuded, et veenduda eelkõige selliste eeskirjade täitmises, mille eesmärk on vältida ja kõrvaldada inimesi ja loomi ohustavaid riske või vähendada neid vastuvõetava tasemeni, tagada õiglane sööda- ja toidukaubandus ja kaitsta tarbijate huve. Kõnealuse määruse artiklis 51 on sätestatud, et komisjon võib korraldada selles määruses osutatud ametlike kontrollide eest vastutavate liikmesriikide pädevate asutuste personalile koolituskursusi, kusjuures kursused võivad olla avatud ka kolmandatest riikidest, eelkõige arengumaadest pärit osalejatele. Neil kursustel võidakse anda koolitust ka Euroopa Liidu sööda- ja toidualaste õigusnormide ning loomatervishoidu ja loomade heaolu käsitlevate eeskirjade kohta.
            
         
               (2)
            
            
               Nõukogu direktiivi 2000/29/EÜ (4) artikli 2 lõike 1 punktis i on sätestatud õiguslik alus taimetervisealaste kursuste korraldamiseks.
            
         
               (3)
            
            
               Selleks et täita määrusega (EÜ) nr 882/2004 kehtestatud eesmärke, käivitas komisjon 2006. aastal programmi „Parem koolitus ohutuma toidu nimel”. Komisjoni 20. septembri 2006. aasta teatises, mis käsitleb programmi „Parem koolitus ohutuma toidu nimel”, (5) uuritakse erinevaid koolituse korraldamise võimalusi tulevikus.
            
         
               (4)
            
            
               Määrusega (EL) nr 652/2014 on kehtestatud sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta Euroopa Liidu üldeelarvest. Artikliga 31 on ette nähtud, et liit võib rahastada ametliku kontrolli eest vastutavate pädevate asutuste personali väljaõpet, millele on osutatud määruse (EÜ) nr 882/2004 artiklis 51, et töötada välja ühtlustatud lähenemisviis ametlikule kontrollile ja muudele ametlikele toimingutele, tagamaks inimeste, loomade ja taimede tervise kõrgetasemelise kaitse.
            
         
               (5)
            
            
               Selleks et tagada programmi „Parem koolitus ohutuma toidu nimel” rakendamine liikmesriikides, on vaja vastu võtta rahastamisotsus ning toidu- ja söödaohutuse, loomade tervise, loomade heaolu ja taimetervise valdkonna koolitust käsitlev tööprogramm 2016. aastaks. Komisjoni delegeeritud määruse (EL) nr 1268/2012 (6) artikliga 94 on kehtestatud rahastamisotsuste suhtes kehtivad üksikasjalikud eeskirjad.
            
         
               (6)
            
            
               Komisjoni rakendusotsusega 2013/770/EL (7) on asutatud Tarbija-, Tervise- ja Toiduküsimuste Rakendusamet (edaspidi „rakendusamet”). Kõnealuse otsusega on rakendusametile antud teatavad halduslikud ja programmi rakendamise ülesanded, mis on seotud määruse (EÜ) nr 882/2004 ja direktiivi 2000/29/EÜ kohaselt võetavate toiduohutusalaste koolitusmeetmetega.
            
         
               (7)
            
            
               Selleks et tööprogrammi paindlikumalt rakendada, on asjakohane määratleda mõiste „oluline muudatus” delegeeritud määruse (EL) nr 1268/2012 artikli 94 lõike 4 tähenduses.
            
         
               (8)
            
            
               On vaja ka hõlmata hilinenud makse eest viivise tasumine määruse (EL, Euratom) nr 966/2012 artikli 92 ja delegeeritud määruse (EL) nr 1268/2012 artikli 111 lõike 4 alusel.
            
         
               (9)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON TEINUD JÄRGMISE OTSUSE:
   Artikkel 1
   Tööprogramm
   Võetakse vastu programmi „Parem koolitus ohutuma toidu nimel” rakendamiseks kavandatud ja lisas esitatud tööprogramm aastaks 2016. See kujutab endast rahastamisotsust määruse (EL, Euratom) nr 966/2012 artikli 84 tähenduses.
   Artikkel 2
   Liidu toetus
   1.   Tööprogrammi rakendamiseks 2016. aastaks käesoleva otsusega ettenähtud toetuse maksimummäär on 15 500 000 eurot, mis eraldatakse assigneeringutest, mis on märgitud Euroopa Liidu 2016. aasta üldeelarve reale 17.04.03.
   2.   Lõikes 1 sätestatud assigneeringust võib katta ka hilinenud makse eest tasutavat viivist.
   Artikkel 3
   Paindlikkuse klausel
   Konkreetsete meetmete toetuse summa kumulatiivseid muudatusi, mis ei ületa 20 % käesoleva otsuse artikli 2 lõikes 1 sätestatud toetussumma ülemmäärast, ei käsitata oluliste muudatustena delegeeritud määruse (EL) nr 1268/2012 artikli 94 lõike 4 tähenduses, kui need muudatused ei mõjuta märkimisväärselt meetmete olemust ega tööprogrammi eesmärki. Käesoleva otsuse artikli 2 lõikes 1 sätestatud toetussumma ülemmäära ei suurendata rohkem kui 20 %.
   Vastutav eelarvevahendite käsutaja võib kohaldada esimeses lõigus osutatud muudatusi. Sellised muudatused peavad olema kooskõlas usaldusväärse finantsjuhtimise ja proportsionaalsuse põhimõttega.
   
      Brüssel, 7. juuli 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 298, 26.10.2012, lk 1.
   
      (2)  ELT L 189, 27.6.2014, lk 1.
   
      (3)  Euroopa Parlamendi ja nõukogu 29. aprilli 2004. aasta määrus (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks (ELT L 165, 30.4.2004, lk 1).
   
      (4)  Nõukogu 8. mai 2000. aasta direktiiv 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (EÜT L 169, 10.7.2000, lk 1).
   
      (5)  Komisjoni teatis nõukogule ja Euroopa Parlamendile. „Parem koolitus ohutuma toidu nimel”, KOM(2006) 519 (lõplik), 20. september 2006.
   
      (6)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).
   
      (7)  Komisjoni 17. detsembri 2013. aasta rakendusotsus 2013/770/EL, millega asutatakse Tarbija-, Tervise- ja Toiduküsimuste Rakendusamet ning tunnistatakse kehtetuks otsus 2004/858/EÜ (ELT L 341, 18.12.2013, lk 69).
   
      LISA
      1.1.   Sissejuhatus
      
      Määruses (EÜ) nr 882/2004 ja direktiivis 2000/29/EÜ sätestatud eesmärkidest lähtuvalt on tööprogrammiga rahastatavad meetmed ja 2016. aasta eelarve jaotus järgmine:
      
                  Hanked (otsene eelarve täitmine): välislepingud koolitusprogrammi elluviimiseks ja muude õppevahendite jaoks
                  
               
               
                  15 500 000  eurot
               
            
                  KOKKU
               
               
                  15 500 000  eurot
               
            1.2.   Hankemenetlus
      
      1.2.1.   Välislepingud koolitusprogrammi elluviimiseks ja muude õppevahendite jaoks
      
      Eelarve kogueraldis hankelepingutele on 2016. aastal 15 500 000 eurot.
      
         ÕIGUSLIK ALUS
      
      Määruse (EÜ) nr 882/2004 artikkel 51
      Direktiivi 2000/29/EÜ artikli 2 lõike 1 punkt i
      Määruse (EL) nr 652/2014 artikkel 31 ja artikli 36 lõige 1
      
         EELARVERIDA
      
      
         Eelarverida: 17.04.03
      
      
         KAVANDATUD LEPINGUTE SOOVITUSLIK ARV JA LIIK
      
      Iga allpool osutatud tehnilise küsimuse kohta sõlmitakse üks või mitu teenuste otsehanke- või raamlepingut. Hinnangute kohaselt sõlmitakse ligikaudu 15 otsest või konkreetset teenuslepingut. Välised lepingupartnerid tegelevad peamiselt koolitustegevuse korralduslike ja logistiliste aspektidega.
      
         VALDKONNAD, MILLES LEPINGUID SÕLMITAKSE (VÕIMALUSE KORRAL)
      
      2016. aasta koolitustegevus hõlmab järgmisi valdkondi:
      
                  Tegevus
               
               
                  Summa eurodes
               
            
                  Resistentsus antimikroobsete ravimite suhtes
               
               
                  1 185 000 
               
            
                  Fütosanitaarkontroll
               
               
                  1 150 000 
               
            
                  Pestitsiididega töötlemise seadmete kontroll
               
               
                  320 000 
               
            
                  Riskihindamine
               
               
                  935 000 
               
            
                  Toiduhügieen esmatootmistasandil
               
               
                  1 095 000 
               
            
                  Valmisolek toiduga seotud haiguspuhanguks ja haiguspuhangu ohjamine
               
               
                  745 000 
               
            
                  Toidualane teave ja toidu koostis
               
               
                  870 000 
               
            
                  Söödaalased õigusnormid
               
               
                  1 040 000 
               
            
                  Saasteainete kontroll
               
               
                  880 000 
               
            
                  Kontrollimine piirikontrollipunktides
               
               
                  975 000 
               
            
                  Koerte ja kasside liikumise kontrollimine
               
               
                  610 000 
               
            
                  TRACES (sanitaar-, fütosanitaar- ja kvaliteediaspektid)
               
               
                  1 180 000 
               
            
                  Loomade heaolu
               
               
                  920 000 
               
            
                  Toiduainete testimine
               
               
                  1 170 000 
               
            
                  ELi toidustandardid
               
               
                  1 950 000 
               
            
                  Abi ja toetus e-õppe projektile
               
               
                  135 000 
               
            
                  Ettenägematud loomade tervise ja heaolu ning taimetervise ja toiduohutuse koolitused, konverentsid, õppevahendid ja levitamise vahendid.
               
               
                  340 000 
               
            
                  
                     KOKKU
                  
               
               
                  
                     15 500 000 
                  
               
            
         RAKENDAMINE
      
      15 365 000 eurot antakse komisjoni rakendusotsusega 2013/770/EL asutatud Tarbija-, Tervise-, Põllumajandus- ja Toiduküsimuste Rakendusameti kasutusse määruse (EÜ) nr 882/2004 ja direktiivi 2000/29/EÜ kohaste toiduohutusmeetmete rahastamiseks. Ülejäänud 135 000 eurot kasutab komisjon selleks, et katta e-õppe abistamise ja toetamisega seotud kulusid.
      
         HANKEMENETLUSE ALUSTAMISE SOOVITUSLIK AJALINE RAAMISTIK
      
      Umbes 2016. aasta 3.–4. kvartali jooksul.
      
         PAKKUMISMENETLUSE SOOVITUSLIK SUMMA
      
      15 500 000 eurot
      1.2.2.   Raamlepingud järgmiste teenuste osutamiseks seoses tervishoiu- ja toiduohutusmeetmetega: hindamine, uuringud, mõju hindamine, järelevalve- ja muud seotud teenused
      
      
         KAVANDATAVATE LEPINGUTE REGULEERIMISESE
      
      Järgmiste teenuste osutamine seoses tervishoiu- ja toiduohutusmeetmetega: hindamine, uuringud, mõju hindamine, järelevalve- ja muud seotud teenused.
      
         HANKELEPINGU LIIK
      
      Uus teenuste raamleping
      
         KAVANDATAVATE LEPINGUTE LIGIKAUDNE ARV
      
      Üks raamleping.
      
         HANKEMENETLUSE ALUSTAMISE SOOVITUSLIK AJALINE RAAMISTIK
      
      2016. aasta teine pool.